Η ***Barbie*** είναι μια αμερικανική κωμική ταινία φαντασίας του 2023, σε σκηνοθεσία Γκρέτα Γκέργουιγκ, η οποία έγραψε το σενάριο μαζί με τον Νόα Μπάουμπακ. Βασισμένη στις κούκλες μόδας Barbie της Mattel, είναι η πρώτη ταινία ζωντανής δράσης, που σχετίζεται με την Barbie, μετά από πολλές τηλεοπτικές και απευθείας-σε-βίντεο ταινίες κινουμένων σχεδίων με χρήση Η/Υ. Πρωταγωνιστούν η Μάργκοτ Ρόμπι και ο Ράιαν Γκόσλινγκ, ως Μπάρμπι και Κεν αντίστοιχα, οι οποίοι πλαισιώνονται από τους Αμέρικα Φερρέρα, Κέιτ ΜακΚίνον, Ίσα Ρέι, Ρέα Πέρλμαν και Γουίλ Φέρελ.

Η ζωντανής δράσης ταινία Barbie, είχε ανακοινωθεί τον Σεπτέμβριο του 2009 από την Universal Pictures, αλλά η δημιουργία της ξεκίνησε τον Απρίλιο του 2014, όταν η Sony Pictures αγόρασε τα κινηματογραφικά δικαιώματα. Μετά από απανωτές αλλαγές σεναριογράφων και σκηνοθετών και την επιλογή της Έιμι Σούμερ και αργότερα της Αν Χάθαγουεϊ ως Μπάρμπι, τα δικαιώματα μεταφέρθηκαν στην Warner Bros. Pictures τον Οκτώβριο του 2018, ενώ το 2019 επιλέχθηκε η Μάργκοτ Ρόμπι στον ρόλο της Μπάρμπι. Οι Γκέργουιγκ και Μπάουμπαν ανακοινώθηκαν το 2021, ενώ οι υπόλοιποι ηθοποιοί ανακοινώθηκαν στις αρχές του 2022. Τα γυρίσματα έλαβαν χώρα, κυρίως στα στούντιο της Warner Bros. στην Αγγλία, από τον Μάρτιο μέχρι τον Ιούλιο του 2022.

Η ταινία *Barbie* έκανε πρεμιέρα στο Shrine Auditorium, στο Λος Άντζελες, στις 9 Ιουλίου του 2023 και κυκλοφόρησε στις Ηνωμένες Πολιτείες Αμερικής στις 21 Ιουλίου του 2023, από την Warner Bros. Pictures. Έλαβε επαίνους για την σκηνοθεσία, τον σχεδιασμό παραγωγής, τα κοστούμια, την μουσική και τις ερμηνείες. Έχει εισπράξει $1.441 δισεκατομμύρια παγκοσμίως, ενώ έχοντας έναν προϋπολογισμό γύρω στα $128–145 εκατομμύρια, έγινε η ταινία του 2023 με τις μεγαλύτερες εισπράξεις και η 14η ταινία με τις μεγαλύτερες εισπράξεις όλων των εποχών.

Συμπεριλήφθηκε στον κατάλογο των 10 καλύτερων ταινιών του 2023 από το Εθνικό Συμβούλιο Κριτικών Κινηματογράφου και το Αμερικανικό Ινστιτούτο Κινηματογράφου. Πέρα από αυτά, έλαβε διάφορες διακρίσεις, περιλαμβάνοντας οχτώ υποψηφιότητες στα Βραβεία Αμερικανικής Ακαδημίας Κινηματογράφου 2023, κερδίζοντας Όσκαρ Καλύτερου Πρωτότυπου Τραγουδιού για το "What Was I Made For?" των Μπίλλι Άιλις και Φιννέας Ο'Κόνελ. Επίσης, ήταν η ταινία με τις περισσότερες υποψηφιότητες στις Χρυσές Σφαίρες του 2023, λαμβάνοντας εννιά υποψηφιότητες και κερδίζοντας Καλύτερο Πρωτότυπο Τραγούδι και Κινηματογραφικό και Εισπρακτικό Επίτευγμα.

Πλοκή
-----

Μια κοπέλα/κούκλα που εκπροσωπεί το στερεότυπο της Μπάρμπι (η "Μπάρμπι") και μια πληθώρα άλλων Μπάρμπι, κατοικούν στη Barbieland, μια μητριαρχική κοινωνία, όπου οι γυναίκες έχουν το πάνω χέρι,το οποίο συνεπάγεται ότι διαθέτουν αυτοπεποίθηση, είναι αυτάρκεις και επιτυχημένες. Από την άλλη, τα άτομα που εκπροσωπούν το στερεότυπο του Κεν, περνούν τις μέρες τους συμμετέχοντας σε ψυχαγωγικές δραστηριότητες στην παραλία, την στιγμή που οι Μπάρμπι κατέχουν όλες τις σημαντικές θέσεις εργασίας, όπως γιατροί, δικηγόροι και πολιτικοί. Ο Κεν της Παραλίας ("Κεν") αισθάνεται χαρούμενος μόνο όταν είναι μαζί με την Μπάρμπι και αναζητά μια πιο στενή σχέση μαζί της, αλλά η Μπάρμπι τον αποθαρρύνει με τον τρόπο της, διότι προτιμά την ανεξαρτησία της και τις γυναικείες φιλίες.

Κατά τη διάρκεια ενός πάρτι με χορούς, η Μπάρμπι αρχίζει ξαφνικά να αισθάνεται έντονη ανησυχία για τον θάνατο. Την επόμενη ημέρα, διαπιστώνει ότι δεν μπορεί πλέον να ολοκληρώσει τις συνηθισμένες, καθημερινές της δραστηριότητες και ανακαλύπτει, ότι τα πόδια της έχουν πλατύνει και έχει αποκτήσει κυτταρίτιδα. Η "Παράξενη Μπάρμπι", η οποία είναι μία σοφή, αλλά παραμορφωμένη και περιθωριοποιημένη κούκλα, της λέει ότι για να θεραπευτεί από αυτήν την δύσκολη κατάσταση, πρέπει να ταξιδέψει στον πραγματικό κόσμο και να βρει το παιδί, που παίζει μαζί της. Στην πορεία της προς τα εκεί, η Μπάρμπι αντιλαμβάνεται, ότι ο Κεν είχε επιβιβαστεί ως λαθρεπιβάτης στο κάμπριό της, αλλά του επιτρέπει, έστω και απρόθυμα, να έρθει μαζί της.

Φτάνοντας στην παραλία του Βένις, οι δυο τους κάνουν πολλές τρέλες, ανησυχώντας τον διευθύνοντα σύμβουλο της Mattel, ο οποίος διατάζει τη σύλληψή τους. Η Μπάρμπι εντοπίζει τον ιδιοκτήτη της, την Σάσα, ένα προέφηβο κορίτσι, η οποία την επικρίνει, επειδή προωθεί μη ρεαλιστικά πρότυπα ομορφιάς. Ταραγμένη, η Μπάρμπι ανακαλύπτει ότι η Γκλόρια, μια υπάλληλος της Mattel και μητέρα της Σάσα, είναι η πραγματική αιτία της υπαρξιακής της κρίσης. Η Γκλόρια είχε αρχίσει να παίζει με τα παλιά παιχνίδια Μπάρμπι της Σάσα, κατά το διάστημα που βίωνε τη δική της υπαρξιακή κρίση, μεταφέροντας ακούσια τις ανησυχίες της στην ίδια την Μπάρμπι. Η Mattel προσπαθεί να βάλει την Μπάρμπι σε ένα κουτί παιχνιδιών για ανακατασκευή, αλλά εκείνη δραπετεύει με τη βοήθεια της Γκλόρια και της Σάσα, και οι τρεις τους ταξιδεύουν στη Barbieland, με τον Διευθύνοντα Σύμβουλο της Mattel και άλλα υψηλόβαθμα στελέχη, να τις καταδιώκουν.

Εν τω μεταξύ, ο Κεν μαθαίνει για το πατριαρχικό σύστημα και νιώθει για πρώτη φορά, πως είναι να τον σέβονται και τον αποδέχονται. Επιστρέφοντας στη Barbieland, πείθει τους άλλους Κεν να αναλάβουν τον έλεγχο της κοινωνίας και οι Μπάρμπι μυούνται σε υποτακτικούς ρόλους, όπως υπηρέτριες, νοικοκυρές και "ευχάριστες" παρέες. Η Μπάρμπι φτάνει εκεί και προσπαθεί να πείσει τον Κεν και τις άλλες Μπάρμπι να επαναφέρουν τα πράγματα όπως ήταν, αλλά το μόνο που καταφέρνει είναι να αγνοηθεί. Εκείνη, πέφτει σε κατάθλιψη, αλλά η Γκλόρια δίνει μια εμψυχωτική ομιλία για τις αντικρουόμενες προσδοκίες της κοινωνίας αναφορικά με τις γυναίκες, επαναφέροντας την αυτοπεποίθηση της Μπάρμπι.

Με τη βοήθεια της Σάσα, της Παράξενης Μπάρμπι, του Άλαν και άλλων κούκλων που έχουν σταματήσει να παράγονται, η Γκλόρια στέλνει μηνύματα προς όλες τις Μπάρμπι και προσπαθεί να τις βγάλει από την νοοτροπία της υποταγής. Στη συνέχεια, οι Μπάρμπι που επαναφέρθηκαν στην πρότερη κατάσταση, αρχίζουν να χειραγωγούν τους Κεν και τους αναγκάζουν να πολεμήσουν μεταξύ τους, ως αντιπερισπασμό, για την αποτροπή της αλλαγής του συντάγματος, που θα κατοχύρωνε την ανδρική ανωτερότητα. Παράλληλα, οι Μπάρμπι ανακτούν τις θέσεις ισχύος που κατείχαν νωρίτερα. Στην πορεία όμως, συνειδητοποιούν τα λάθη του προηγούμενου κοινωνικού τους συστήματος και αποφασίζουν να κάνουν κάποιες αλλαγές στη Barbieland, συμπεριλαμβανομένης της καλύτερης μεταχείρισης για τους Κεν και για όλες τις παραμορφωμένες κούκλες.

Η Μπάρμπι και ο Κεν ζητούν συγγνώμη ο ένας από τον άλλον και αναγνωρίζουν τις αποτυχίες τους. Ο Κεν παραπονιέται ότι δεν έχει κάποια ταυτότητα ή σκοπό χωρίς την Μπάρμπι και για αυτόν τον λόγο, η Barbie τον ενθαρρύνει να βρει μια καινούργια ανεξάρτητη ταυτότητα. Η Μπάρμπι, η οποία παραμένει και η ίδια αβέβαιη για τον σκοπό και την ταυτότητά της, συναντά το πνεύμα της συνιδρύτριας της Mattel, Ρουθ Χάντλερ, η οποία της εξηγεί, ότι η ιστορία της Μπάρμπι δεν έχει τέλος και ότι η διαρκώς εξελισσόμενη ιστορία της, ξεπερνά ακόμα και τις δικές της ρίζες.

Αφού τα στελέχη των Μπάρμπι, Κεν και Mattel αποχαιρετούν την Μπάρμπι, εκείνη αποφασίζει να γίνει άνθρωπος και να επιστρέψει στον πραγματικό κόσμο. Λίγο καιρό αργότερα, η Γκλόρια, ο σύζυγός της και η Σάσα πηγαίνουν την Μπάρμπι, που τώρα ονομάζεται "Μπάρμπαρα Χάντλερ", στο πρώτο της ραντεβού με τον γυναικολόγο.

Δείτε επίσης
------------

* Barbenheimer

Παραπομπές
----------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34  Jean David Blanc: (Γαλλικά) *AlloCiné*. 173087. Ανακτήθηκε στις 19  Ιουνίου 2023.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27  Ανακτήθηκε στις 22  Σεπτεμβρίου 2022.
3. ↑  Ανακτήθηκε στις 5  Απριλίου 2023.
4. 1 2  «Terjesztésre kerülő filmalkotások és artfilmek nyilvántartása». (Ουγγρικά) *Terjesztésre kerülő filmalkotások és artfilmek nyilvántartása*. National Media and Infocommunications Authority. Ανακτήθηκε στις 13  Ιουλίου 2023.
5. ↑  «Барбі». (Ουκρανικά) *KinoBaza*. Ανακτήθηκε στις 1  Αυγούστου 2023.
6. ↑  (Αγγλικά) *Internet Movie Database*. www.imdb.com/title/tt1517268/releaseinfo/. Ανακτήθηκε στις 22  Απριλίου 2023.
7. ↑  Rubin, Rebecca (25 Απριλίου 2023). «Greta Gerwig, Margot Robbie and Ryan Gosling Bring Plastic, Fantastic 'Barbie' to CinemaCon». *Variety* (στα Αγγλικά). Ανακτήθηκε στις 16 Ιουλίου 2023.
8. ↑  N'Duka, Amanda (15 Ιουλίου 2019). «Greta Gerwig, Noah Baumbach To Script Warner Bros' Live-Action 'Barbie' Film». *Deadline* (στα Αγγλικά). Ανακτήθηκε στις 16 Ιουλίου 2023.
9. ↑  Kroll, Justin (9 Φεβρουαρίου 2022). «America Ferrera Joins Margot Robbie In 'Barbie' Movie From Warner Bros, Mattel And LuckyChap». *Deadline* (στα Αγγλικά). Ανακτήθηκε στις 16 Ιουλίου 2023.
10. ↑  D'Alessandro, Anthony (23 Ιουλίου 2023). «'Barbie' Still Gorgeous With Best YTD $155M Opening; 'Oppenheimer' Detonates $80M+ In Incredible $300M+ U.S. Box Office Weekend – Sunday AM Update». *Deadline* (στα Αγγλικά). Ανακτήθηκε στις 24 Ιουλίου 2023.
11. ↑  Paskin, Willa (2023-07-11). «Greta Gerwig’s ‘Barbie’ Dream Job» (στα αγγλικά). *The New York Times*. ISSN 0362-4331.. Ανακτήθηκε στις 2023-07-24.
12. ↑  «Barbie». *Box Office Mojo*. Ανακτήθηκε στις 24 Ιουλίου 2023.
13. ↑  Lewis, Hilary (6 Δεκεμβρίου 2023). «National Board of Review Names 'Killers of the Flower Moon' Best Film of 2023». *The Hollywood Reporter* (στα Αγγλικά). Ανακτήθηκε στις 15 Μαρτίου 2024.
14. ↑  Bergeson, Samantha (7 Δεκεμβρίου 2023). «AFI Names 10 Best Films and TV Series of 2023: 'Barbie,' 'Past Lives,' 'Oppenheimer,' 'Succession,' 'Beef,' and More». *IndieWire* (στα Αγγλικά). Ανακτήθηκε στις 15 Μαρτίου 2024.
15. ↑  Feinberg, Scott (23 Ιανουαρίου 2024). «Oscar Noms Analysis: 'Oppenheimer' Dominates, But 'Barbie' Snubs Could Jolt the Race». *The Hollywood Reporter* (στα Αγγλικά). Ανακτήθηκε στις 15 Μαρτίου 2024.
16. ↑  Moreau, Brent Lang,Jordan· Lang, Brent· Moreau, Jordan (10 Μαρτίου 2024). «'Oppenheimer' Reigns at Oscars With Seven Wins, Including Best Picture and Director: Full Winners List». *Variety* (στα Αγγλικά). Ανακτήθηκε στις 15 Μαρτίου 2024.
17. ↑  «Golden Globe nominations: Barbie and Oppenheimer lead 2024 contenders» (στα αγγλικά). 2023-12-11.. Ανακτήθηκε στις 2024-03-15.
18. ↑  «'Barbie' leads Golden Globe nominations with 9, followed closely by 'Oppenheimer'». *AP News* (στα Αγγλικά). 11 Δεκεμβρίου 2023. Ανακτήθηκε στις 15 Μαρτίου 2024.

Εξωτερικοί σύνδεσμοι
--------------------

* Επίσημος ιστότοπος
* *Barbie*   στην IMDb

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες με πρωταγωνίστρια την Barbie |
| --- |
|  |
| 
Δημιουργήθηκε από την Mattel Entertainment |
|  |
| Ταινίες μεγάλου μήκους | 

|  |  |
| --- | --- |
| 2000's | 
* *Στον Καρυοθραύστη* (2001)
* *Ραπουνζέλ* (2002)
* *Στην Λίμνη των Κύκνων* (2003)
* *Ως Βασιλοπούλα και Χωριατοπούλα* (2004)
* *Barbie: Fairytopia* (2005)
* *Η Barbie και ο Μαγεμένος Πήγασος* (2005)
* *Barbie Fairytopia: Mermaidia* (2006)
* *Το ημερολόγιο της Barbie* (2006)
* *Η Barbie στις 12 Βασιλοπούλες* (2006)
* *Barbie Fairytopia και το Μυστικό του Ουράνιου Τόξου* (2007)
* *Πριγκίπισσα του Μαγικού Νησιού* (2007)
* *Barbie Mariposa* (2008)
* *Η Barbie και το Διαμαντένιο Κάστρο* (2008)
* *Η Barbie και το Πνεύμα των Χριστουγέννων* (2008)
* *Thumbelina* (2009)
* *Οι Τρεις Σωματοφύλακες* (2009)
 |
|  |
| 2010's | 
* *Η Ιστορία μιας Γοργόνας* (2010)
* *Η Βασίλισσα της Μόδας* (2010)
* *Το Μυστικό μιας Νεράϊδας* (2011)
* *Σχολείο για Πριγκίπισσες* (2011)
* *Barbie: Τα πιο Γλυκά Χριστούγεννα* (2011)
* *Η Ιστορία μιας Γοργόνας 2* (2012)
* *Η Πριγκίπισσα και η Ποπ Σταρ* (2012)
* *Η Barbie και οι Μαγικές Πουέντ* (2013)
* *Barbie: Mariposa και η Νεράϊδα Πριγκίπισσα* (2013)
* *Η Barbie και οι αδελφούλες της στην Ακαδημία των Πόνυ* (2013)
* *Barbie: Η πριγκίπισσα των μαργαριταριών"* (2014)
* *Στο Μυστικό Βασίλειο* (2014)
* *Η Σούπερ Πριγκίπισσα* (2015)
* *Barbie: H Πριγκίπισσα & Η Ροκ Σταρ* (2015)
* *Η Barbie και οι αδερφούλες της σε μια απίθανη κουταβοπεριπέτεια* (2015)
* *Η Barbie και οι Μυστικοί Πράκτορες* (2016)
* *Στην περιπέτεια του Διαστήματος* (2016)
* *Η Barbie και οι αδερφούλες της σε μια κουταβοκαταδίωξη* (2016)
* *Barbie: Μια βίντεο γκέιμ περιπέτεια* (2017)
* *Μαγική περιπέτεια με δελφίνια* (2017)
* *Barbie: Princess Adventure* (2020)
* *Chelsea & The Lost Birthday* (2021)
* *Big City, Big Dreams* (2021)
* *Barbie* (2023)
 |

 |
|  |
| Μικρού μήκους & Specials | 
* *Η Barbie και οι Rockers: Από αυτόν τον κόσμο* (1987)
* *Η Barbie και οι αισθήσεις: Rockin η επιστροφή στη γη* (1987)
* *Barbie: Ιππικός Όμιλος* (1998)
* *Barbie: Κάμπινγκ στην εξοχή με τις αδερφούλες* (2011)
* *Barbie: Land of Sweets* (2013)
* *Barbie: The Sister Fighters* (2013)
 |
|  |
| 
* Κατηγορία Κατηγορία
 |

 |